CELEX: 22011D0121
Language: hu
Date: 2011-10-21 00:00:00
Title: Az EGT Vegyes Bizottság 121/2011 határozata ( 2011. október 21. ) az Európai Gazdasági Térségről szóló megállapodás XX. mellékletének (Környezet) módosításáról

22.12.2011   
            
            
               HU
            
            
               Az Európai Unió Hivatalos Lapja
            
            
               L 341/86
            
         AZ EGT VEGYES BIZOTTSÁG 121/2011 HATÁROZATA
   (2011. október 21.)
   az Európai Gazdasági Térségről szóló megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2011. július 20-i 93/2011 EGT vegyes bizottsági határozat (1) módosította.
            
         
               (2)
            
            
               A környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A 2008/50/EK irányelv hatályon kívül helyezi a megállapodásba foglalt 96/62/EK tanácsi irányelvet (3), az 1999/30/EK tanácsi irányelvet (4), a 2000/69/EK európai parlamenti és tanácsi irányelvet (5), a 2002/3/EK európai parlamenti és tanácsi irányelvet (6), valamint a 97/101/EK tanácsi határozatot (7), amelyeket következésképpen el kell hagyni a megállapodásból,
            
         ELFOGADTA EZT A HATÁROZATOT:
   1. cikk
   A megállapodás XX. melléklete a következőképpen módosul:
   
               1.
            
            
               A 14b. pont (97/101/EK tanácsi határozat) után a szöveg a következő ponttal egészül ki:
               
                           „14c.
                        
                        
                           
                              32008 L 0050: az Európai Parlament és a Tanács 2008. május 21-i 2008/50/EK irányelve a környezeti levegő minőségéről és a Tisztább levegőt Európának elnevezésű programról (HL L 152., 2008.6.11., 1. o.).”
                        
                     
         
               2.
            
            
               A 13d. pont (2000/69/EK európai parlamenti és tanácsi irányelv), a 13e. pont (1999/30/EK tanácsi irányelv), a 14a. pont (96/62/EK tanácsi irányelv), a 14b. pont (97/101/EK tanácsi határozat) és a 21ag. pont (2002/3/EK európai parlamenti és tanácsi irányelv) szövegét el kell hagyni.
            
         2. cikk
   A 2008/50/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. november 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (8).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. október 21-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 262., 2011.10.6., 65. o.
   
      (2)  HL L 152., 2008.6.11., 1. o.
   
      (3)  HL L 296., 1996.11.21., 55. o.
   
      (4)  HL L 163., 1999.6.29., 41. o.
   
      (5)  HL L 313., 2000.12.13., 12. o.
   
      (6)  HL L 67., 2002.3.9., 14. o.
   
      (7)  HL L 35., 1997.2.5., 14. o.
   
      (8)  Alkotmányos követelmények fennállását jelezték.